Babelscape/SREDFM huggingface dataset:
Μέγαρο Φλορίν

Το Μέγαρο Φλορίν (Florin Court) είναι κτίριο διαμερισμάτων στο Smithfield, στο Λονδίνο. Το 2003 συμπεριελήφθη στη λίστα Grade II, η οποία περιλαμβάνει κτίρια ιδιαίτερου ενδιαφέροντος που πρέπει να διατηρηθούν. 

Χτίστηκε το 1936 σε ρυθμό Art Deco / Streamline Moderne και έχει 9 ορόφους και 120 διαμερίσματα. Χαρακτηριστική είναι η καμπυλωτή του πρόσοψη. Στο ισόγειο υπάρχει πισίνα, σάουνα, γυμναστήριο, σαλόνι με μια μικρή βιβλιοθήκη, χώρος όπου υπάρχει πρόσβαση σε ασύρματο ίντερνετ, εγκαταστάσεις πλυντηρίου και γκαράζ. Στους χώρους αυτούς έχουν πρόσβαση όλοι οι ένοικοι. Στο μέγαρο υπάρχουν δύο ασανσέρ. 

Το Μέγαρο Φλορίν έχει χρησιμοποιηθεί στα γυρίσματα της τηλεοπτικής σειράς "Agatha Christie's Poirot", με πρωταγωνιστή τον Ντέιβιντ Σάτσετ.
Γκριγκόρι Γιαβλίνσκι

μικρογραφία|250px|Γκριγκόρι Γιαβλίνσκι (2017)
Ο Γκριγκόρι Αλεξέγιεβιτς Γιαβλίνσκι (, γεν. 10 Απριλίου 1952) είναι Ρώσος οικονομολόγος και πολιτικός.

Είναι περισσότερο γνωστός για το έργο του ως συγγραφέα του προγράμματος των 500 ημερών, ένα σχέδιο για την μεταφορά του Σοβιετικού καθεστώτος σε μια οικονομία της ελεύθερης αγοράς, καθώς και για την ηγεσία του κοινωνικού φιλελεύθερου κόμματος Γιάμπλοκο. Ήταν δύο φορές υποψήφιος για την προεδρία της Ρωσίας – το 1996, εναντίον του τρέχοντος προέδρου Μπόρις Γέλτσιν, τερματίζοντας τέταρτος λαμβάνοντας το 7.3% του συνολικού αριθμού των ψήφων, αλλά και το 2000, εναντίον του Βλαντίμιρ Πούτιν, τερματίζοντας τρίτος με ποσοστό 5.8%. Δεν συμμετείχε στις εκλογές του 2004 ή του 2008, καθώς το κόμμα του απέτυχε να φτάσει το όριο του 5% στις εκλογές του 2003. Στις προεδρικές εκλογές του 2012 οι ρωσικές αρχές δεν του επέτρεψαν να συμμετάσχει στις προεδρικές εκλογές, παρότι είχε ήδη συλλέξει δύο εκατομμύρια υπογραφές από Ρώσους πολίτες υπέρ της εκστρατείας του, όπως απαιτούσε ο νόμος. Ο Γιαβλίνσκι ήταν υποψήφιος για το Γιάμπλοκο για την προεδρία της Ρωσίας στις Ρωσικές προεδρικές εκλογές του 2018.

Ο Γιαβλίνσκι έχει διδακτορικό δίπλωμα από το Κεντρικό Οικονομικό και Μαθηματικό Ινστιτούτο της Ρωσικής Ακαδημίας Επιστημών. Η διατριβή του είχε τίτλο "Το κοινωνικοοικονομικό σύστημα της Ρωσίας και το ζήτημα του εκσυγχρονισμού του." Είναι καθηγητής στην Ανώτερη Σχολή Οικονομικών του Εθνικού Ερευνητικού Πανεπιστημίου της Ρωσίας. Πέρα από τα ρωσικά ο Γιαβλίνσκι γνωρίζει επίσης ουκρανικά και αγγλικά.
Γιαν Σκάλα

Ο Γιαν Σκάλα (17 Ιουνίου 1889 - 22 Ιανουαρίου 1945) ήταν Σόρβος δημοσιογράφος, ποιητής και κορυφαίος ιδεολόγος του εθνικού κινήματος των Σόρβων. Κατά την περίοδο του μεσοπολέμου (1918-1945) ήταν δραστήριο μέλος στην Ένωση Εθνικών Μειονοτήτων στη Γερμανία για τα δικαιώματα των μη γερμανικών εθνοτήτων στη Γερμανία.
Μάμι Αϊζενχάουερ

Η Μάμι Τζενίβα Αϊζενχάουερ (αγγλικά: Mary "Mamie" Geneva Eisenhower, το γένος Ντουντ, 14 Νοεμβρίου 1896 - 1 Νοεμβρίου 1979) ήταν σύζυγος του Προέδρου Ντουάιτ Αϊζενχάουερ και Πρώτη Κυρία των Ηνωμένων Πολιτειών Αμερικής από το 1953 έως το 1961.

Η Μάμι παντρεύτηκε τον Ντουάιτ Αϊζενχάουερ σε ηλικία 19 ετών το 1916. Το νεαρό ζευγάρι μετακόμιζε συχνά μεταξύ στρατιωτικών συγκροτημάτων σε πολλές θέσεις, από τον Παναμά μέχρι τις Φιλιππίνες. Ως Πρώτη Κυρία, περιποιήθηκε ένα ευρύ φάσμα ξένων αξιωματούχων, οι οποίοι αντέδρασαν καλά στο δυναμικό της στιλ και στις ενδυματολογικές της επιλογές.

Η Μάμι Αϊζενχάουερ πέρασε τα χρόνια συνταξιοδότησης και χηρείας της στο οικογενειακό αγρόκτημα στο Γκέτισμπουργκ της Πενσυλβάνια.
Πέταρ Λούμπαρντα

Ο Πέταρ Λούμπαρντα (Σερβικά:Петар Лубарда , 27 Ιουλίου 1907 - 13 Φεβρουαρίου 1974) ήταν Σέρβος και Γιουγκοσλάβος ζωγράφος.
Φρούριο του Βελιγραδίου

μικρογραφία
Το Φρούριο του Βελιγραδίου (Σερβικά : Београдска тврђава ,Beogradska Tvrdjava ), αποτελείται από το παλιό φρούριο (Άνω και Κάτω Πόλη) και το πάρκο του Καλεμέγκνταν στην συμβολή των ποταμών Σάβα και Δούναβη , σε αστική περιοχή του σύγχρονου Βελιγραδίου. Βρίσκεται στο δήμο Stari Grad (Παλαιά Πόλη) του Βελιγραδίου . Το Φρούριο του Βελιγραδίου ανακηρύχθηκε Μνημείο Πολιτισμού Εξαιρετικής Σημασίας το 1979, και προστατεύεται από τη Δημοκρατία της Σερβίας. Είναι το πιο δημοφιλές τουριστικό αξιοθέατο στο Βελιγράδι, με την Σκαντάρλια να είναι το δεύτερο. Δεδομένου ότι η είσοδος είναι δωρεάν, εκτιμάται ότι ο συνολικός αριθμός επισκεπτών (αλλοδαποί, εγχώριοι, πολίτες του Βελιγραδίου) είναι πάνω από 2 εκατομμύρια ετησίως.
Κάρλα Γκουτζίνο

Η Κάρλα Γκουτζίνο ("Carla Gugino" ; 29 Αυγούστου 1971) είναι Αμερικανίδα ηθοποιός. Μετά την εμφάνισή της στα "Troop Beverly Hills" (1989) και "This Boy's Life" (1993), πρωταγωνίστησε στην τριλογία "Spy Kids" (2001-2003) και στις ταινίες "Μια Νύχτα στο Μουσείο" (2006), "American Gangster" (2007), "Watchmen" (2009), "Sucker Punch" (2011), "San Andreas" (2015) και "Gerald's Game" (2017).

Η Γκουτζίνο πρωταγωνίστησε επίσης στον ομώνυμο πρωταγωνιστικό χαρακτήρα στην δραματική σειρά "Karen Sisco" (2003), στην σειρά επιστημονικής φαντασίας "Threshold" (2005–2006), στην υπερφυσική σειρά τρόμου "The Haunting of Hill House" (2018) και στην δραματική σειρά "Jett" (2019) ενώ εμφανίστηκε και στο "The Haunting of Bly Manor" (2020).

*
Νικοντέμο Σκάρφο

Ο Νικοντέμο Σκάρφο (8 Μαρτίου 1929 – 15 Ιανουαρίου 2017) ήταν μέλος της Αμερικανικής Μαφίας, το αφεντικό της Μαφίας της Φιλαδέλφεια μετά το θάνατο του Άντζελο Μπρούνο. Περιγραφόταν ως ψυχοπαθής δολοφόνος που σκότωνε οποιονδήποτε του έδειχνε την ελάχιστη ασέβεια.

Ήταν επίσης ο ηγέτης μιας εγκληματικής και πολιτικής οργάνωσης που παλιότερα ελεγχόταν από τον Νάκυ Τζόνσον.
Μουσείο της Γιουγκοσλαβίας

Το Μουσείο της Γιουγκοσλαβίας (Σερβικά: Музеј Југославије ,Muzej Jugoslavije) είναι ένα δημόσιο μουσείο ιστορίας στο Βελιγράδι , την πρωτεύουσα της Σερβίας. Χρονολογεί την περίοδο του Βασιλείου της Γιουγκοσλαβίας και της Σοσιαλιστικής Γιουγκοσλαβίας, καθώς και τη ζωή του Γιόσιπ Μπροζ Τίτο . Ο τάφος του Τίτο βρίσκεται σε ένα από τα κτίρια του Μουσείου (το Σπίτι των Λουλουδιών ).

Με 120.000 επισκέπτες ετησίως, είναι το μουσείο με τις περισσότερες επισκέψεις στη Σερβία.
Μπάρμπαρα Χέρσεϊ

Η Μπάρμπαρα Χέρσεϊ ("Barbara Hershey" ; 5 Φεβρουαρίου 1948) είναι Αμερικανίδα ηθοποιός. Σε μια καριέρα που εκτείνεται πάνω από 50 χρόνια, ενσάρκωσε μια ποικιλία ρόλων στην τηλεόραση και τον κινηματογράφο σε διάφορα είδη, συμπεριλαμβανομένων των γουέστερν και των κωμωδιών. Ξεκίνησε την υποκριτική σε ηλικία 17 ετών το 1965 αλλά δεν έλαβε αναγνωρισιμότητα μέχρι την δεκαετία του 1980. Την ίδια περίοδο, το "Chicago Tribune" αναφερόταν σε αυτήν ως "μια από τις καλύτερες ηθοποιούς της Αμερικής".

Η Χέρσεϊ κέρδισε Έμμυ και Χρυσή Σφαίρα Καλύτερου Πρωταγωνιστικού Ρόλου σε μίνι σειρά για τον ρόλο της στο "A Killing in a Small Town" (1990). Έλαβε υποψηφιότητες για Χρυσή Σφαίρα Καλύτερης Υποστηρικτικής Ηθοποιού για τον ρόλο της ως Μαρία Μαγδαληνή στην ταινία "Ο Τελευταίος Πειρασμός" (1988) και για τον ρόλο της στο "The Portrait of a Lady" (1996). Για την τελευταία ταινία, ήταν υποψήφια για Όσκαρ Καλύτερης Υποστηρικτικής Ηθοποιού και κέρδισε το βραβείο των κριτικών κινηματογράφου του Λος Άντζελες Καλύτερης Υποστηρικτικής Ηθοποιού. Έχει κερδίσει δυο βραβεία Καλύτερης Ηθοποιού στο Φεστιβάλ Κινηματογράφου των Καννών για τον ρόλο της στις ταινίες "Shy People" (1987) και "A World Apart" (1988). Συμμετείχε στην ταινία του Γούντυ Άλεν "Hannah and Her Sisters" (1986), για την οποία ήταν υποψήφια για το βραβείο Καλύτερης Υποστηρικτικής Ηθοποιού από την Βρετανική Ακαδημία Κινηματογράφου, και στο μελόδραμα του Γκάρυ Μάρσαλ "Beaches" (1988), ενώ κέρδισε υποψηφιότητα για το βραβείο της Βρετανικής Ακαδημίας Κινηματογράφου για την ταινία του Ντάρεν Αρονόφσκυ "Black Swan" (2010).

* Barbara Hershey at Virtual History
Μαλίν Άκερμαν

Η Μαλίν Άκερμαν ("Malin Maria Åkerman" ; 12 Μαΐου 1978) είναι Σουηδή-Αμερικανίδα ηθοποιός, παραγωγός και μοντέλο. Γεννημένη στην Στοκχόλμη, μεγάλωσε στο Τορόντο του Καναδά μετά την εγκατάσταση της οικογένειάς της εκεί την δεκαετία του 1980. Στις αρχές της δεκαετίας του 2000, η Άκερμαν είχε αρκετούς μικρούς ρόλους στην τηλεόραση και τον κινηματογράφο σε αμερικανικές και καναδικές παραγωγές, μεταξύ των οποίων στα "The Utopian Society" (2003) και "Harold & Kumar Go to White Castle" (2004). Μετά από έναν μικρό ρόλο στην κωμική σειρά "The Comeback" (2005), έλαβε τους πρώτους ρόλους της στις ρομαντικές κωμικές ταινίες "The Heartbreak Kid" (2007) και "27 Dresses" (2008). Η Άκερμαν έπαιξε τον πρωταγωνιστικό ρόλο στην ταινία "Watchmen" (2009), για τον οποίο ήταν υποψήφια για Saturn Award Καλύτερης Υποστηρικτικής Ηθοποιού.

Η Άκερμαν είχε υποστηρικτικούς και πρωταγωνιστικούς ρόλους στις επιτυχημένες ρομαντικές κωμωδίες "The Proposal" και "Couples Retreat", το 2009. Το 2010, πρωταγωνίστησε στην κωμική σειρά "Childrens Hospital", η οποία ολοκληρώθηκε το 2016. Πρωταγωνίστησε σε τέσσερις ταινίες το 2012, συμπεριλαμβανομένης της κωμωδίας "Wanderlust" και του μιούζικαλ "Rock of Ages". Είχε τον πρώτο πρωταγωνιστικό ρόλο στην τηλεόραση στην μικρής διάρκειας κωμική σειρά "Trophy Wife" (2013–2014). Πρωταγωνίστησε επίσης στις ταινίες "I'll See You in My Dreams" (2015) και στην εμπορική επιτυχία "Rampage" (2018). Από το 2016, η Άκερμαν έχει πρωταγωνιστικό ρόλο στην δραματική σειρά "Billions".

Πέρα από την υποκριτική και το μόντελινγκ, η Άκερμαν είχε μια σύντομη καριέρα στην μουσική ως τραγουδίστρια στο ροκ συγκρότημα The Petalstones στις αρχές της δεκαετίας του 2000 αλλά τελικά επικεντρώθηκε στην υποκριτική. Έχει παντρευτεί δυο φορές, από το 2007 έως το 2014 με τον ντράμερ των Petalstones, Roberto Zincone, με τον οποίο έχει έναν γιο, και από το 2018 με τον Βρετανό ηθοποιό Τζακ Ντόνελι.

*
Τζάνετ Λι

Η Τζάνετ Λι (αγγλικά: "Janet Leigh" ; γεννημένη ως Jeanette Helen Morrison; 6 Ιουλίου 1927 - 3 Οκτωβρίου 2004) ήταν Αμερικανίδα ηθοποιός, τραγουδίστρια, χορεύτρια και συγγραφέας, με μια καριέρα που εκτείνεται πάνω από πέντε δεκαετίες. Μεγαλωμένη στην Καλιφόρνια από γονείς της μεσαίας εργατικής τάξης, η Λι ανακαλύφθηκε σε ηλικία 18 ετών από την ηθοποιό Νόρμα Σήρερ, η οποία την βοήθησε να υπογράψει συμβόλαιο με την Metro-Goldwyn-Mayer.
Πανεπιστήμιο Ρούτγκερς

Το Πανεπιστήμιο Ρούτγκερς (αγγλικά: Rutgers University, προφέρεται Πανεπιστήμιο Ράτγκερς) είναι δημόσιο πανεπιστήμιο στο 
Νιου Τζέρσεϊ και συγκεκριμένα στο Νιου Μπράνσγουικ. Έχοντας ιδρυθεί το 1766, είναι το όγδοο παλιότερο πανεπιστήμιο στις ΗΠΑ, το δεύτερο παλιότερο στην πολιτεία του Νιου Τζέρσεϊ και ένα από τα εννέα πανεπιστήμια στην χώρα που ιδρύθηκαν πριν από την Αμερικανική Επανάσταση. Για μεγάλο μέρος της ιστορίας του, το Ρούτγκερς υπήρξε ιδιωτικό πανεπιστήμιο, αλλά αυτό άλλαξε με απόφαση του Νομοθετικού Σώματος του Νιου Τζέρσεϊ.Λόγω της καλής του φήμης, το Ρούτγκερς έχει χαρακτηριστεί από πολλούς πανεπιστήμιο Public Ivy. 

Διατηρεί τρεις πανεπιστημιουπόλεις στο Νιου Μπράνσγουικ, στο Κάμντεν και στο Νιούαρκ και διάφορες άλλες εγκαταστάσεις σε άλλα μέρη της πολιτείας. Είναι το μεγαλύτερο δημόσιο πανεπιστήμιο στην πολιτεία.
Βόλμπους

Το Βόλμπους (πολωνικά: "Wolbórz") είναι πόλη του Πόβιατ Πιότρκουφ στο Βοεβοδάτο Λοτζ στην κεντρική Πολωνία. Είναι η έδρα της Γκμίνα Βόλμπους (δήμος). Βρίσκεται κατά μήκος της εθνικής οδού 8, περίπου 16 χιλιόμετρα βορειοανατολικά του Πιότρκουφ Τριμπουνάλσκι και 41 χιλιόμετρα νοτιοανατολικά της πρωτεύουσας του βοεβοδάτου, Λοτζ.

Η πόλη έχει πληθυσμό 2.339 κατοίκων (2016). Της δόθηκε καθεστώς πόλης το 1273 και το έχασε το 1870, όταν οι ρωσικές αρχές τιμωρούσαν τους κατοίκους της για την υποστήριξη της Ιανουαριανής Εξέγερσης. Το Βόλμπους ταξινομήθηκε τότε ως χωριό, έως ότου ανέκτησε το καθεστώς της πόλης την 1η Ιανουαρίου 2011. Το όνομα της πόλης δεν είχε καθιερωθεί μέχρι τη δεκαετία του 1920. Παλαιότερα, ήταν γνωστό ως "Woybor, Voibor, Woibor, Wojbor, Olborz" και "Woyborz".
Joss Stone

Η Joscelyn Eve Stoker (11 Απριλίου 1987), περισσότερο γνωστή με το καλλιτεχνικό όνομα Joss Stone, είναι Βρετανίδα τραγουδίστρια, στιχουργός και ηθοποιός. Απέκτησε φήμη στα τέλη 2003 με τον πρώτο δίσκο της, "The Soul Sessions", που έγινε πλατινένιος και βραβεύτηκε με το Mercury Prize το 2004. Ο δεύτερος δίσκος της, "Mind Body & Soul" (2004), που έγινε και αυτός πλατινένιος, κατέλαβε την πρώτη θέση στο UK Albums Chart και περιλάμβανε την επιτυχία "You Had Me", το πιο πετυχημένο single της Stone σύμφωνα με το UK Singles Chart. Τόσο ο δίσκος όσο και το single έλαβαν μια υποψηφιότητα στα βραβεία Grammy το 2005, ενώ η ίδια η Stone ήταν υποψήφια στην κατηγορία Καλύτερη Πρωτοεμφανιζόμενη Καλλιτέχνης. Στην ετήσια δημοσκόπηση των κριτικών της μουσικής, την Sound of 2004, κατέλαβε την πέμπτη θέση. Έγινε η νεότερη Βρετανίδα τραγουδίστρια που κατέλαβε την πρώτη θέση στο UK Albums Chart. Ο τρίτος δίσκος της, "Introducing Joss Stone", κυκλοφόρησε τον Μάρτιο 2007, έγινε χρυσός και ο πρώτος δίσκος της Stone που μπήκε στο top five στις ΗΠΑ.

Κυκλοφόρησε τον τέταρτο δίσκο της, "Colour Me Free!", στις 20 Οκτωβρίου 2009, που μπήκε στο top 10 στο "Billboard," και τον πέμπτο δίσκο της, "LP1", στις 22 Ιουλίου 2011, που μπήκε και αυτό στο top 10 στο "Billboard". Καθ'όλη την διάρκεια της καριέρας της, η Stone πούλησε 15 εκατ. δίσκους παγκοσμίως και έγινε μια καλλιτέχνης με τις καλύτερες πωλήσεις την δεκαετία του 2000 και η Βρετανίδα καλλιτέχνης με τις καλύτερες πωλήσεις όλων των εποχών. Οι τρεις πρώτοι δίσκοι της πούλησε πάνω από 2,722,000 αντίτυπα στις ΗΠΑ, ενώ οι πρώτοι δυο δίσκοι πούλησαν πάνω από 2 εκατ. αντίτυπα στο Ηνωμένο Βασίλειο.

Η Stone κέρδισε αρκετά σημαντικά βραβεία μεταξύ των οποίων δυο Brit Awards και ένα βραβείο Grammy από πέντε υποψηφιότητες. Έκανε επίσης την πρώτη της εμφάνιση στον κινηματογράφο το 2006 με την ταινία περιπέτειας και φαντασίας "Eragon", και έκανε την πρώτη της εμφάνιση στην τηλεόραση στην σειρά "The Tudors" το 2009. Η Stone ήταν η νεαρότερη γυναίκα στην "Sunday Times Rich List" το 2006 - μια ετήσια λίστα με τους πλουσιότερους ανθρώπους στο Ηνωμένο Βασίλειο - με £6 εκατ. Το 2012, το καθαρό εισόδημά της εκτιμάται πως ανερχόταν στα £10 εκατ, κάνοντάς την την πέμπτη πλουσιότερη Βρετανίδα μουσικό κάτω των 30 ετών. Το "The Soul Sessions Vol. 2" (2012) είναι ο τέταρτος συνεχόμενος δίσκος της που μπήκε στο top 10 στο "Billboard" 200, με τον Αυστραλιανό παραγωγό Cam Noble.

*
Μπιάουα Ράφσκα

Η Μπιάουα Ράφσκα (πολωνικά: "Biała Rawska") είναι πόλη του Πόβιατ Ράβα στο Βοεβοδάτο Λοτζ της Πολωνίας. Ο πληθυσμός της είναι 3.212 κάτοικοι (2016).
Tracy Chapman

Η Tracy Chapman (30 Μαρτίου 1964) είναι Αμερικανίδα τραγουδίστρια και στιχουργός, γνωστή για τις επιτυχίες "Fast Car" και "Give Me One Reason", μαζί με τα singles "Talkin' 'bout a Revolution", "Baby Can I Hold You", "Crossroads". Έχει γίνει πολλές φορές πλατινένια και έχει λάβει τέσσερα βραβεία Grammy.

Η Chapman υπέγραψε συμβόλαιο με την Elektra Records by Bob Krasnow το 1987. Την επόμενη χρονιά κυκλοφόρησε τον πρώτο δίσκο της, "Tracy Chapman", που έγινε παγκόσμια επιτυχία και πολλές φορές πλατινένιο. Ο δίσκος κέρδισε έξι υποψηφιότητες για βραβείο Grammy, συμπεριλαμβανομένου του Δίσκου της Χρονιάς, Καλύτερου Πρωτοεμφανιζόμενου Καλλιτέχνη, Best Female Pop Vocal Performance για το single "Fast Car", Best Contemporary Folk Album. Η Chapman κυκλοφόρησε τον δεύτερο δίσκο της, "Crossroads", την επόμενη χρονιά που της χάρισε μια επιπλέον υποψηφιότητα για βραβείο Grammy. Από τότε, η Chapman έλαβε επιτυχία με έξι ακόμα δίσκους, που περιλαμβάνουν τον πολλαπλώς πλατινένιο τέταρτο δίσκο της, "New Beginning", για τον οποίο κέρδισε ένα τέταρτο βραβείο Grammy Καλύτερου Ροκ Τραγουδιού, για το single "Give Me One Reason". Ο τελευταίος δίσκος της Chapman ονομάζεται "Our Bright Future" και κυκλοφόρησε το 2008.

*Atlantic Records page
Τζούλι Κάβνερ

Η Τζούλι Κάβνερ ("Julie Deborah Kavner" ; 7 Σεπτεμβρίου 1950) είναι Αμερικανίδα ηθοποιός. Απέκτησε αναγνωρισιμότητα από τον ρόλο της ως Brenda Morgenstern στην κωμική σειρά "Rhoda", για την οποία κέρδισε ένα Primetime Emmy Award Καλύτερου Β' Γυναικείου Ρόλου σε Κωμική Σειρά. Είναι περισσότερο γνωστή ως η φωνή της Μάρτζης Σίμσον στην τηλεοπτική σειρά κινουμένων σχεδίων "The Simpsons". Δίνει την φωνή της και σε άλλους χαρακτήρες της ίδιας σειράς, συμπεριλαμβανομένης της μητέρας της Μάρτζης, Jacqueline Bouvier, και των αδερφών Patty και Selma Bouvier.

Γνωστή για τον αυτοσχεδιασμό και την ιδιαίτερη "χάλκινη φωνή της", η Κάβνερ έλαβε τον πρώτο της επαγγελματικό ρόλο ως Brenda Morgenstern στην "Rhoda" το 1974. Ξεκινώντας το 1987, η Κάβνερ άρχισε να εμφανίζεται στο "The Tracey Ullman Show", που περιλάμβανε μια σειρά κινουμένων σχεδίων σχετικά με μια δυσλειτουργική οικογένεια. Αυτή η συμμετοχή της την οδήγησε στους "The Simpsons".

Για τον ρόλο της ως Μάρτζη Σίμσον, η Κάβνερ έλαβε ακόμα ένα Primetime Emmy Award Εξαιρετικής Voice-Over Ερμηνείας το 1992 και μια υποψηφιότητα για Annie Award για την ερμηνεία της ως ο ίδιος χαρακτήρας στο "The Simpsons Movie".

Συνήθως καλείται να ενσαρκώσει μια "γυναίκα υποστηρικτική, συμπαθητική ή αστεία και με αυτοπεποίθηση" και συνεπώς η Κάβνερ απεχθάνεται να ενσαρκώνει τέτοιους ρόλους. Το 1992 πρωταγωνίστησε στο This Is My Life, τον πρώτο πρωταγωνιστικό της ρόλο σε μεγάλου μήκους ταινία. Η Κάβνερ έχει εμφανιστεί επίσης σε live-action ρόλους σε έξι ταινίες του Γούντι Άλεν και στην κωμωδία Click του Άνταμ Σάντλερ.

*
Εθνικό Πάρκο Κισκουνσάγκ

μικρογραφία|230x230εσ| Λιβάδι Αλπάρ στο εθνικό πάρκο
Το Εθνικό Πάρκο Κισκουνσάγκ () είναι ένα εθνικό πάρκο, που βρίσκεται στη συμβολή των ποταμών Δούναβη – Τίσα κυρίως στην κομητεία Μπακς-Κίσκουν της Ουγγαρίας. Δημιουργήθηκε το 1975 και ανακηρύχθηκε καταφύγιο βιόσφαιρας από την UNESCO. Το πάρκο καλύπτει έκταση 570 km 2 και εκτείνεται σε όλη την περιοχή της Μικρής Κουμάνια (Κισκουνσάγκ) της Μεγάλης Ουγγρικής Πεδιάδας.
Πσέντμπους

Το Πσέντμπους (πολωνικά: "Przedbórz") είναι πόλη του Πόβιατ Ραντόμσκο στο Βοεβοδάτο Λοτζ της Πολωνίας. Ο πληθυσμός του είναι 3.649 κάτοικοι (2016). Το Πσέντμπους βρίσκεται δίπλα στον ποταμό Πιλίτσα στη βορειοδυτική γωνία της ιστορικής επαρχίας της Ελάσσονος Πολωνίας. Από την ίδρυσή του μέχρι τους διαμελισμούς της Πολωνίας, ανήκε στο Βοεβοδάτο Σαντόμιες της Ελάσσονος Πολωνίας.
Εύα Μπέντναϊ

Η Εύα Μπέντναϊ (επίσης γνωστή ως Εύα Μπάι, 1 Μαΐου 1927 - 21 Ιουνίου 2017) ήταν μια ουγγαρέζα ζωγράφος, γνωστή για τη δουλειά της ανάμεικτων μέσων, όπου χρησιμοποίησε στρώματα βαφής και βερνικιού, που συχνά ενσωματώνουν κομμάτια μετάλλου, πλαστικών και υφασμάτων. Εκπαιδεύτηκε στη Βουδαπέστη, έζησε στις Ηνωμένες Πολιτείες στις αρχές της δεκαετίας του 1970 πριν εγκατασταθεί στη Βόννη της Γερμανίας. Το 2009 μια έκθεση του έργου της ζωής της φιλοξενήθηκε στο προάστιο Βάσεναρ στο παλάτι Ντε Πάου δίπλα στις πρεσβείες της Ουγγαρίας και της Γερμανίας. Την επόμενη χρονιά, το Κεντρικό Ευρωπαϊκό Πολιτιστικό Ινστιτούτο στη Βουδαπέστη φιλοξένησε την πρώτη αναδρομική έκθεση των έργων της στη χώρα της από τις αρχές της δεκαετίας του 1980. Έχει έργα σε δημόσιες συλλογές στη Γερμανία και την Ολλανδία, καθώς και έργα ζωγραφικής σε ιδιωτικές συλλογές.
Στρίκουφ

Το Στρίκουφ (πολωνικά: "Stryków", γερμανικά: "1943-45 Strickau") είναι πόλη του Πόβιατ Ζγκιες στο Βοεβοδάτο Λοτζ της Πολωνίας. Ο πληθυσμός του είναι 3.477 κάτοικοι (2016).
Λέο Περούτς

Ο Λέο Περούτς (γερμανικά: Leo Perutz, 2 Νοεμβρίου 1882, Πράγα - 25 Αυγούστου 1957, Μπαντ Ισλ) ήταν Αυστριακός μυθιστοριογράφος και μαθηματικός ειδικευμένος στην Αναλογιστική επιστήμη.
Φόρμουλα Ε

Η Φόρμουλα Ε, επισήμως ονομασμένη ως ABB FIA Formula E World Championship, είναι ένα πρωτάθλημα μηχανοκίνητου αθλητισμού που χρησιμοποιεί ηλεκτρικά αυτοκίνητα. Το πρωτάθλημα ανήκει και προωθείται από τη Formula E Holdings. Το 2011 σχεδιάστηκε στο Παρίσι από τον Ζαν Τοντ, πρόεδρο της FIA και η εναρκτήρια σεζόν ξεκίνησε στο Πεκίνο τον Σεπτέμβριο του 2014. Ο Alejandro Agag είναι ο ιδρυτής και τρέχων πρόεδρος της Formula E Holdings.
2MASS

250px|μικρογραφία|Πανοραμική θέα όλου του υπερύθρου ουρανού αποκαλύπτει την κατανομή των γαλαξιών πέρα ​​από τον Γαλαξία μας.
Η Two Micron All-Sky Survey, ή 2MASS, ήταν μια αστρονομική έρευνα ολόκληρου του ουρανού με υπέρυθρες ακτινοβολίες και ένα από τα πιο φιλόδοξα τέτοια έργα.

Πραγματοποιήθηκε μεταξύ 1997 και 2001, σε δύο διαφορετικές τοποθεσίες: στο Αμερικανικό Αστεροσκοπείο Φρεντ Λόρενς Γουίπλ στο Μάουντ Χόπκινς της Αριζόνα και στο Διαμερικανικό Αστεροσκοπείο του Σέρο Τολόλο στη Χιλή. Στη καθεμία έρευνα χρησιμοποιήθηκαν τηλεσκόπια 1,3 μέτρων για το Βόρειο και το Νότιο ημισφαίριο, αντίστοιχα. Διεξήχθη με υπέρυθρες μικρού μήκους κύματος σε τρεις διακριτές ζώνες συχνοτήτων κοντά σε 2 μικρόμετρα, από την οποία η φωτομετρική έρευνα με τους ανιχνευτές HgCdTe (τελλουριούχο κάδμιο υδραργύρου) προέρχεται από το όνομά της.

Η 2MASS δημιούργησε έναν αστρονομικό κατάλογο με πάνω από 300 εκατομμύρια παρατηρούμενα αντικείμενα, συμπεριλαμβανομένων μικρών πλανητών του Ηλιακού Συστήματος, φαιούς νάνους, αστέρια χαμηλής μάζας, νεφελώματα, αστρικά σμήνη και γαλαξίες. Επιπλέον, 1 εκατομμύριο αντικείμενα καταγράφηκαν στον κατάλογο εκτεταμένων πηγών 2MASS ("2MASX"). Τα καταχωρισμένα αντικείμενα ορίζονται με "2MASS" και "2MASX" αντίστοιχα.
Έντιθ Μπρουκ

Η Έντιθ Μπρουκ (γεννήθηκε στις 3 Μαΐου 1932) είναι μια συγγραφέας και σκηνοθέτης, που έχει γεννηθεί στην Ουγγαρία αλλά έχει ζήσει το μεγαλύτερο μέρος της ζωής της στην Ιταλία και γράφει στα ιταλικά.
Μάρτα Σεμπεστιέν

μικρογραφία| η Σεμπεστιέν το 2010
Η Μάρτα Σεμπεστιέν (ουγγρικά: [ˈMaːrtɒ ˈʃɛbɛʃceːn] ; γεννήθηκε στις 19 Αυγούστου 1957) είναι ουγγαρέζα λαϊκή τραγουδίστρια, συνθέτης και ηθοποιός.
ΜΦΚ Βιτκοβίτσε

Η ΜΦΚ Βιτκοβίτσε (τσεχικά: "Městský fotbalový klub Vítkovice") είναι τσεχική επαγγελματική ομάδα ποδοσφαίρου. Ιδρύθηκε το 1919 ως ΦΚ Βιτκοβίτσε στο Βιτκοβίτσε της Οστράβας και μετά την πτώχευση του συλλόγου το 2011 μετονομάστηκε σε ΜΦΚ Βιτκοβίτσε. Αγωνίζεται στο Πρωτάθλημα Τσεχίας, την κορυφαία κατηγορία του τσεχικού ποδοσφαίρου. Ήταν πρωταθλήτρια μία φορά στο ενιαίο Πρωτάθλημα Τσεχοσλοβακίας, τη σεζόν 1985-86.
Σουλέγιουφ

Το Σουλέγιουφ (πολωνικά: "Sulejów") είναι πόλη στο Πόβιατ Πιότρκουφ στο Βοεβοδάτο Λοτζ της κεντρικής Πολωνίας. Ο πληθυσμός του είναι 6.272 κάτοικοι (2016). Στο παρελθόν ήταν μέρος του Βοεβοδάτου Πιότρκουφ (1975-1998). Το Σουλέγιουφ δίνει το όνομά του στην προστατευόμενη περιοχή γνωστή ως Πάρκο Τοπίου Σουλέγιουφ.

Η πόλη καταστράφηκε μερικώς από τη Luftwaffe τον Σεπτέμβριο του 1939, προκαλώντας περισσότερους από 1000 θανάτους.
Μόνικα Χέρτσεγκ

εναλλ.=Monika Herceg receiving 'Fierce Women' award in 2021.|μικρογραφία| Η Μόνικα Χέρτσεγκ έλαβε το βραβείο «Fierce Women» το 2021.
Η Μόνικα Χέρτσεγκ (γεννημένη το 1990, στο Σίσακ) είναι ποιήτρια, συντάκτης, φεμινίστρια και δημοφιλής επιστημονική ακτιβίστρια από την Κροατία. Έχει λάβει πολλά βραβεία λογοτεχνίας και έχει καθιερωθεί ως μία από τις σημαντικότερες ποιήτριες της νέας γενιάς στην Κροατία.
Τζανάν Γκιουλού

Η Τζανάν Γκιουλού (γεννημένη το 1981) είναι Τουρκάλα ακτιβίστρια και η Πρόεδρος της Ομοσπονδίας Συλλόγων Γυναικών της Τουρκίας (TKDF). Της απονεμήθηκε το Διεθνές Βραβείο Θάρρους Γυναικών το 2021.
Ντούμπραβκα Σούιτσα

Η Ντούμπραβκα Σούιτσα (το γένος Λουέτιτς, γεννήθηκε στις 20 Μαΐου 1957) είναι Κροάτισσα πολιτικός που είναι Αντιπρόεδρος της Ευρωπαϊκής Επιτροπής για τη Δημοκρατία και τη Δημογραφία από το 2019. Υπηρέτησε προηγουμένως ως μέλος του Ευρωπαϊκού Κοινοβουλίου από το 2013 έως το 2019 και ως δήμαρχος του Ντουμπρόβνικ από το 2001 έως το 2009.

Ως μέλος της κεντροδεξιάς Κροατικής Δημοκρατικής Ένωσης (HDZ), η Σούιτσα υπηρέτησε δύο συνεχόμενες θητείες ως δήμαρχος του Ντουμπρόβνικ μεταξύ 2001 και 2009. Ήταν η πρώτη γυναίκα δήμαρχος του Ντουμπρόβνικ και μία από τις πρώτες γυναίκες δήμαρχοι μεγάλων κροατικών πόλεων στη σύγχρονη Κροατία. Υπηρέτησε τρεις θητείες ως μέλος του Κροατικού Κοινοβουλίου από το 2001 έως το 2011. Από το 2004, έχει εκλεγεί πέντε φορές συνεχόμενα ως Αντιπρόεδρος του Κογκρέσου Τοπικών και Περιφερειακών Αρχών του Συμβουλίου της Ευρώπης. Έχει εκλεγεί στο Ευρωπαϊκό Κοινοβούλιο στις εκλογές του 2013 και επανεκλέχθηκε το 2014 και το 2019 . Τον Οκτώβριο του 2012, εξελέγη Αντιπρόεδρος της ένωσης Γυναικών του ΕΛΚ και τον Ιούνιο του 2019 Αντιπρόεδρος της κοινοβουλευτικής ομάδας του ΕΛΚ.
Ντομίνικ Ράινερ Ραντζίβιου

Ο Πρίγκιπας Ντομίνικ Ράινερ Ραντζίβιου (πολωνικά: "Dominik Rainer Radziwiłł") (22 Ιανουαρίου 1911 - 19 Νοεμβρίου 1976) ήταν Πολωνός αριστοκράτης και αξιωματικός του Πολωνικού Στρατού.

Ο πατέρας του, ο Πρίγκιπας Χιερόνιμ Μικοουάι Ραντζίβιου, απελάθηκε σε γκουλάγκ κατά τη διάρκεια της σοβιετικής κατοχής της Πολωνίας και πέθανε στις 6 Απριλίου 1945.
Τζέρι Χάλιγουελ

Η Τζέραλντίν Εστέλ Χάλιγουελ ("Geraldine Estelle Halliwell", 6 Αυγούστου 1972), γνωστή ως Τζέρι Χάλιγουελ, είναι Αγγλίδα τραγουδίστρια, στιχουργός, συγγραφέας, ηθοποιός και φιλάνθρωπος. Απέκτησε αναγνωρισιμότητα την δεκαετία του 1990 ως Ginger Spice, μέλος του γυναικείου συγκροτήματος των Spice Girls. Με πάνω από 90 εκατ πωλήσεις δίσκων παγκοσμίως, το συγκρότημα έχει τις περισσότερες πωλήσεις δίσκων όλων των εποχών. Η φράση "Girl Power", που χρησιμοποιούνταν συχνά και από τα πέντε μέλη, συνδέθηκε στενότερα με την Χάλιγουελ. Το Union Jack μίνι-φόρεμά της από τα Brit Awards το 1997 έγινε επίσης χαρακτηριστικό σύμβολο του "Girl Power". Το 1998, αποχώρησε από τις Spice Girls για να κυνηγήσει μια σόλο καριέρα αλλά αργότερα επέστρεψε στο συγκρότημα όταν επανενώθηκε το 2007.

Το 1999, η Χάλιγουελ ξεκίνησε την σόλο καριέρα της και κυκλοφόρησε τον πρώτο δίσκο της, "Schizophonic", ο οποίος περιλάμβανε τρία σινγκλς που κατέλαβαν την πρώτη θέση στα λίστα σινγκλ μεταξύ των οποίων "Mi Chico Latino", "Lift Me Up", "Bag It Up" ενώ το σινγκλ, "Look at Me", κατέλαβε την δεύτερη θέση. Το 2001, κυκλοφόρησε τον δεύτερο δίσκο της, "Scream If You Wanna Go Faster" ; το σινγκλ, "It's Raining Men", χρησιμοποιήθηκε στην ταινία "Το Ημερολόγιο της Μπρίτζετ Τζόουνς", κατέλαβε την πρώτη θέση στο Ηνωμένο Βασίλειο και έγινε η μεγαλύτερη επιτυχία στην καριέρα της. Τα σινγκλς που ακολούθησαν, "Scream If You Wanna Go Faster" και "Calling", κατέλαβαν αντίστοιχα την όγδοη και έβδομη θέση στο Ηνωμένο Βασίλειο. Η Χάλιγουελ κυκλοφόρησε τον τρίτο δίσκο, "Passion," το 2005, ο οποίος περιλάμβανε την παγκόσμια επιτυχία "Ride It", που ήταν εμπορική επιτυχία στην υπόλοιπη Ευρώπη. Κατέλαβε την πρώτη θέση στην Ουκρανία, την δεύτερη θέση στην Ρωσία, την τέταρτη θέση στο ΗΒ και την τρίτη θέση σε Βέλγιο και Ισπανία.

Μετά από ελάχιστα χρόνια σχετικής απουσίας, τον Απρίλιο 2010, η Χάλιγουελ ανακοίνωσε ότι εργαζόταν πάνω σε νέα μουσική. Το 2012 ήταν κριτής στην ένατη σεζόν του "The X Factor UK" και έπειτα την επόμενη χρονιά ήταν κριτής στην έβδομη σεζόν του "Australia's Got Talent". Τον Σεπτέμβριο 2013, ανακοινώθηκε ότι η Χάλιγουελ θα επέστρεφε στην μουσική βιομηχανία στην Αυστραλία με την κυκλοφορία του πρώτου σόλο single μετά από οκτώ χρόνια, "Half of Me". Χάλιγουελ έχει επίσης καθιερωθεί στην εκδοτική βιομηχανία, κυκλοφορώντας δυο αυτοβιογραφίες όπως το επιτυχημένομ βιβλίο "If Only" και μια σειρά παιδικών μυθιστορημάτων όπως το "Ugenia Lavender".

*
Η μάχη της Αλγερίας

Η μάχη της Αλγερίας (ιταλ. "La battaglia di Algeri" = «Η μάχη του Αλγερίου», αραβ. معركة الجزائر) είναι ιστορική δραματική και πολεμική κινηματογραφική ταινία του 1966 ιταλικής και αλγερινής συμπαραγωγής, σε σκηνοθεσία του Τζίλλο Ποντεκόρβο. Βασίζεται σε πραγματικά γεγονότα που συνέβησαν κατά την εξέγερση των Αλγερινών κατά των Γάλλων στον Πόλεμο της Αλγερίας (1954-1962). Η ταινία γυρίστηκε στο Αλγέρι και το ύφος της είναι παρόμοιο με εκείνο των Ιταλών σκηνοθετών Τζουζέππε ντε Σάντις και Ρομπέρτο Ροσσελλίνι. Περιέχει αρκετές «ντοκιμαντερίστικες» σκηνές στο ύφος των κινηματογραφικών επικαίρων της εποχής, ενώ είναι ολόκληρη ασπρόμαυρη, σε φωτογραφία του Μαρτσέλλο Γκάττι. Παίζουν σε αυτό ερασιτέχνες ηθοποιοί (εκτός από έναν), οι οποίοι είχαν ζήσει τον αληθινό πόλεμο της Αλγερίας. Ο Ποντεκόρβο εστιάζει κυρίως στους ντόπιους Αλγερινούς, ενώ η ταινία αποτελεί συμπαραγωγή με μια αλγερινή κινηματογραφική εταιρεία. Το μοντάζ είναι των Μάριο Μόρρα και Μάριο Σεραντρέι.

Η ταινία εστιάζει στον μαχητή αντάρτη Αλή Λα Πουέν στα έτη από το 1954 μέχρι το 1957, όταν μαχητές του FLN αναδιοργανώθηκαν και κυριάρχησαν στην Κασμπά, την κεντρική περιοχή του Αλγερίου. Η δράση τους αντιμετωπίζεται από Γάλλους αλεξιπτωτιστές, που επιχειρούν να ξανακερδίσουν έδαφος. Η ταινία παρουσιάζει την οργάνωση του αντάρτικου και τις παράνομες μεθόδους, όπως τα βασανιστήρια, που χρησιμοποιούνταν από τις αποικιακές αρχές για την καταπολέμησή του.

Στο τέλος η Αλγερία αποκτά την ανεξαρτησία της από τη Γαλλία, γεγονός που o Ποντεκόρβο παρουσιάζει στον επίλογο της ταινίας.

Το έργο έχει επαινεθεί γενικώς από την κριτική. Το εντυπωσιακό είναι ότι χρησιμοποιήθηκε ως εκπαιδευτικό υλικό από καθηγητές σε στρατιωτικές σχολές και κυβερνητικούς συμβούλους στρατηγικής για το πώς να αντιμετωπίζεται η αντιστασιακή δράση ανταρτών, αλλά και από επαναστατικές ομάδες. Υπήρξε και παραμένει εξαιρετικά δημοφιλής στην Αλγερία, καθώς παρέχει μια «λαϊκή μνήμη» του αγώνα για την ανεξαρτησία από τη Γαλλία. Από την άλλη, κέρδισε τον Χρυσό Λέοντα στο 27ο Φεστιβάλ της Βενετίας. Κέρδισε επίσης υποψηφιότητες για τρία Βραβεία «Όσκαρ»: καλύτερης ξένης ταινίας το 1967 (έχασε από τη γαλλική ταινία "Ένας άντρας και μια γυναίκα"), σκηνοθεσίας και σεναρίου το 1969 (το οποίο έγραψε ο Ποντεκόρβο μαζί με τον Φράνκο Σολίνας).

Σε ψηφοφορία μεταξύ επαγγελματιών του κινηματογράφου το 2012 από το βρετανικό κινηματογραφικό περιοδικό "Sight & Sound", η ταινία κατέλαβε την 48η θέση στις «250 καλύτερες παγκοσμίως ταινίες όλων των εποχών». Επίσης, σε κατάλογο με τις «500 καλύτερες ταινίες όλων των εποχών» του περιοδικού "Empire" πήρε την 120ή θέση. 

Επειδή το αντικείμενο της ταινίας ήταν θέμα έντονης κοινωνικοπολιτικής αντιδικίας, η "Η μάχη της Αλγερίας" απαγορεύθηκε επί 5 έτη να προβληθεί στη Γαλλία, σε μια από τις μείζονες περιπτώσεις λογοκρισίας στη μεταπολεμική Γαλλία.
Σαντέρνο

Ο Σαντέρνο (ιταλ. "Santerno") είναι ποταμός στην Περιφέρεια Εμίλια-Ρομάνια της βόρειας Ιταλίας, αν και τα πρώτα λίγα χιλιόμετρα του ρου του βρίσκονται γεωγραφικώς στην Τοσκάνη. Με μήκος 103 χιλιόμετρα, αποτελεί έναν από τους μεγαλύτερους παραπόταμους του ποταμού Ρένο. Κατά τη ρωμαϊκή εποχή ήταν γνωστός ως Βατρένος ("Vatrenus", δηλαδή «μικρός Ρένο»), ωστόσο στον Πευτιγγεριανό Πίνακα αναφέρεται ήδη και ως "Santernus".

Ο Σαντέρνο πηγάζει κοντά στην ορεινή Διάβαση Φούτα, σε υψόμετρο 1.222 μέτρα, στα όρη των Βόρειων Απεννίνων απέναντι από το οροπέδιο της Φιρεντσουόλα, στην πρώην Επαρχία της Φλωρεντίας. Μετά το οροπέδιο, ρέει προς τα βορειοανατολικά, διασχίζοντας την Επαρχία της Μπολόνια και περνώντας κοντά από το Καστέλ ντελ Ρίο, όπου υπάρχει μια ονομαστή μεσαιωνική γέφυρα, η «Πόντε ντελλι Αλιντόζι». Κατόπιν περνά δίπλα στο Φοντανέλιτσε, το Μπόργκο Τοσινιάνο, το Καζαλφιουμανέζε και (όντας πια στην Κοιλάδα του Πάδου) από την Ίμολα. Εκεί για κάποιο μήκος του ρου του ο Σαντέρνο αποτελεί το σύνορο ανάμεσα στην Επαρχία της Μπολόνια και στην Επαρχία της Ραβέννας, προτού εισέλθει στη δεύτερη. Εκεί εκβάλλει στον Ρένο κοντά στην πόλη Αρτζέντα, σε σημείο με γεωγραφικές συντεταγμένες 45°34′03΄΄ Βόρειο πλάτος και 11°57′50΄΄ Ανατολικό μήκος.

Η λεκάνη απορροής του Σαντέρνο έχει έκταση 700 τετραγωνικά χιλιόμετρα, ενώ η μέση παροχή του είναι 16 κυβικά μέτρα ανά δευτερόλεπτο.

Είναι πιθανόν ότι κατά την αρχαιότητα ο ποταμός έρρεε ανατολικώς του Μπανιακαβάλλο, όπως υποδεικνύει η ύπαρξη ενός δημοτικού διαμερίσματος ("frazione") της Ραβέννας που ονομάζεται «Σαντέρνο». Εκείνη την εποχή, μετά την Ίμολα, το ποτάμι χωριζόταν σε δύο κλάδους, ο ένας από τους οποίους στρεφόταν προς τη Ραβέννα στα βορειοανατολικά, ενώ ο άλλος συνέχιζε προς τα βόρεια και χυνόταν στον Πάδο. Ο κλάδος της Ραβέννας εξαλείφθηκε, το πιθανότερο κατά τον όγδοο αιώνα μ.Χ.. Από εκεί και μετά, προτού ο ρους του τροποποιηθεί τεχνητά και γίνουν προστατευτικά έργα τη δεκαετία του 1880, ο Σαντέρνο ήταν πολύ γνωστός για τις μεγάλες πλημμύρες του. Χαρακτηριστικά, 14 τέτοιες καταγράφηκαν μέσα στην εκατονταετία από το 1679 μέχρι το 1778.
Αλεσσάντρο Φόρτις

Ο Αλεσσάντρο Φόρτις ("Alessandro Fortis", 16 Σεπτεμβρίου 1842 – 4 Δεκεμβρίου 1909) ήταν Ιταλός πολιτικός και υπουργός, που διετέλεσε ο 18ος στην ιστορία Πρωθυπουργός της Ιταλίας, το 1905 και το 1906. Υπήρξε ο πρώτος εβραϊκής καταγωγής Πρωθυπουργός της Ιταλίας.
Τζούλιετ Λιούις

Η Τζούλιετ Λιούις ("Juliette Lake Lewis" ; 21 Ιουνίου 1973) είναι Αμερικανίδα ηθοποιός και τραγουδίστρια, γνωστή για την συμμετοχή της σε ταινίες με σκοτεινά θέματα. Έγινε ένα "it girl" του αμερικανικού κινηματογράφου στις αρχές της δεκαετίας του 1990 και εμφανίστηκε σε αρκετές ανεξάρτητες και arthouse ταινίες. Οι βραβεύσεις της περιλαμβάνουν ένα Pasinetti Award, μια υποψηφιότητα για Όσκαρ, μια υποψηφιότητα για Χρυσή Σφαίρα και μια υποψηφιότητα για Primetime Emmy Award.

Κόρη του ηθοποιού Τζέφρεϊ Λιούις, η ίδια ξεκίνησε την καριέρα της στην τηλεόραση σε ηλικία 14 ετών προτού συμμετάσχει στον πρώτο μεγάλο ρόλο της στην ταινία "National Lampoon's Christmas Vacation" (1989). Έλαβε διεθνή αναγνώριση μετά την συμμετοχή της στο ριμέικ του Μάρτιν Σκορτσέζε "Cape Fear" (1991), ταινία με την οποία ήταν υποψήφια για Όσκαρ και για Χρυσή Σφαίρα στην κατηγορία Β' Γυναικείου Ρόλου.

Μετά την επιτυχία του "Cape Fear", η Λιούις είχε έναν δεύτερο ρόλο στην ταινία του Γούντι Άλεν "Husbands and Wives" (1992) ενώ ακολούθησε το θρίλερ "Kalifornia" (1993) στο οποίο ενσάρκωσε μια γυναίκα που ο φίλος της είναι ένας κατά συρροήν δολοφόνος. Εμφανίστηκε επίσης στην δραματική ταινία "What's Eating Gilbert Grape" (1993). Έλαβε μεγαλύτερη αναγνώριση για τον σατιρικό ρόλο της στην σατιρική ταινία "Natural Born Killers" (1994), που της χάρισε το Pasinetti Award Καλύτερης Ηθοποιού στο Φεστιβάλ Κινηματογράφου της Βενετίας. Πρωταγωνίστησε στην καλτ ταινία επιστημονικής φαντασίας "Strange Days" (1995) και στην ταινία με βαμπίρ "From Dusk Till Dawn" (1996). Το 1999 η Λιούις πρωταγωνίστησε στην δραματική ταινία "The Other Sister".

Την δεκαετία του 2000 η Λιούις εμφανίστηκε σε μια σειρά από δευτερεύοντες ρόλους σε ανεξάρτητες ταινίες και το 2003 κέρδισε υποψηφιότητα για βραβείο Έμμυ Καλύτερης Δευτερεύουσας Ηθοποιού για τον ρόλο της στην ταινία "Hysterical Blindness" (2002). Εμφανίστηκε σε δευτερεύοντες ρόλους σε κωμωδίες όπως στις "Old School" (2003) και "Starsky & Hutch" (2004) ενώ το 2003 ξεκίνησε μια καριέρα στο μιούζικαλ, σχηματίζοντας το ροκ συγκρότημα Juliette and the Licks. Το 2009 η Λιούις ξεκίνησε να κυκλοφορεί τραγούδια ως σόλο καλλιτέχνης. Οι μετέπειτα ρόλοι της ήταν στην ταινία "Whip It" (2009), την βιογραφική ταινία "Conviction" (2010), την ρομαντική κωμωδία The Switch (2010) και την δραματική ταινία "August: Osage County" (2013). Στα τέλη της δεκαετίας του 2010, η Λιούις εργάστηκε κυρίως στην τηλεόραση καθώς εμφανίστηκε σε πρωταγωνιστικούς ρόλους στις σειρές "The Firm" (2012), "Wayward Pines" (2015), "Secrets and Lies" (2015-2016) και "The Act" (2019).

*
Victoria Abril

Η Victoria Mérida Rojas (4 Ιουλίου 1959), περισσότερο γνωστή ως Victoria Abril, είναι Ισπανίδα ηθοποιός και τραγουδίστρια. Είναι περισσότερο γνωστή διεθνώς για την ερμηνεία της στην ταινία "¡Átame!" ("Tie Me Up! Tie Me Down!") του σκηνοθέτη Πέδρο Αλμοδοβάρ.

Γεννημένη στην Μαδρίτη, η Abril έγινε ευρέως γνωστή στην Ισπανία το 1976 όταν εμφανίστηκε στο σόου "Un, dos, tres... responda otra vez" για δυο χρόνια. Παράλληλα με την εργασία της στην Ισπανία, έκανε ταινίες στην Γαλλία, την Ιταλία και την Ισλανδία. Ήταν οκτώ φορές υποψήφια για Goya Awards στην κατηγορία Α' Γυναικείου Ρόλου και κέρδισε ένα βραβείο. Κέρδισε επίσης το βραβείο Silver Bear Καλύτερης Ηθοποιού στο 41ο Διεθνές Φεστιβάλ Κινηματογράφου του Βερολίνου για την ταινία "Amantes". Δυο χρόνια αργότερα, έλαβε το βραβείο Berlinale Camera στο 43ο Διεθνές Φεστιβάλ Κινηματογράφου του Βερολίνου. 

Η Abril είναι επίσης τραγουδίστρια. Το 2005 κυκλοφόρησε τον πρώτο της δίσκο τζαζ, "PutchEros do Brasil". Προσπάθησε να εκπροσωπήσει την Ισπανία στον Διαγωνισμό Τραγουδιού της Eurovision το 1979 με το τραγούδι "Bang-Bang-Bang", όμως τελικά επιλέχθηκε η Betty Missiego.

*
Λουί ντε Ρουβρουά, δούκας του Σαιν-Σιμόν

Ο Λουί ντε Ρουβρουά, δούκας του Σαιν-Σιμόν (γαλλικά: Louis de Rouvroy, duc de Saint-Simon) ήταν Γάλλος ομότιμος της Γαλλίας, στρατιωτικός, αυλικός, διπλωμάτης και συγγραφέας απομνημονευμάτων. Γεννήθηκε στο Παρίσι στις 16 Ιανουαρίου 1675 και πέθανε στις 2 Μαρτίου 1755. 

Τα "Απομνημονεύματά" του είναι ένα κλασικό έργο της γαλλικής λογοτεχνίας, που δίνει τον πληρέστερο και πιο ζωντανό απολογισμό της βασιλικής αυλής, το παρασκήνιο της εξουσίας και τις ίντριγκες στις Βερσαλλίες του Λουδοβίκου ΙΔ' και της Αντιβασιλείας, στην αρχή της βασιλείας του Λουδοβίκου ΙΕ'.

Ο φιλόσοφος Ανρί ντε Σαιν-Σιμόν (1760-1825), πρόδρομος του σοσιαλισμού και της σύγχρονης κοινωνιολογίας, ήταν συγγενής του.
Ζίχλιν

Το Ζίχλιν (πολωνικά: "Żychlin") (άλλα σπάνια χρησιμοποιούμενα ονόματα περιλαμβάνουν το "Zechlin" και το "Zichlin") είναι μια πόλη του Πόβιατ Κούτνο στο Βοεβοδάτο Λοτζ της Πολωνίας. Βρίσκεται περίπου 50 χιλιόμετρα βόρεια του Λοτζ και 90 χιλιόμετρα δυτικά της Βαρσοβίας. Ο πληθυσμός του είναι 8.376 κάτοικοι (2016).
Μισέλ Γιο

Η Μισέλ Γιο Τσου Κενγκ (6 Αυγούστου 1962) είναι Μαλαισιανή ηθοποιός που απέκτησε φήμη την δεκαετία του 1990 με την συμμετοχή της σε ταινίες δράσης ενώ διεθνώς είναι περισσότερο γνωστή για την συμμετοχή της στην ταινία του Τζέιμς Μποντ "Το αύριο ποτέ δεν πεθαίνει" (1997) και την ταινία πολεμικών τεχνών "Crouching Tiger, Hidden Dragon" (2000), παράλληλα με διεθνείς αγγλόφωνες ταινίες και σειρές. Πρωταγωνίστησε στην ταινία του CBS All-Access / Netflix "Star Trek: Discovery" (2017-2020). Προς το παρόν πρωταγωνιστεί στην συνέχεια του "Star Trek."

Γεννημένη στο Περάκ της Μαλαισίας, κέρδισε τον τίτλο ομορφιάς Miss Malaysia το 1983 σε ηλικία 20 ετών. Στις αρχές της δεκαετίας του 1990 απέκτησε φήμη μετά τον πρωταγωνιστικό ρόλο της σε μια σειρά ταινιών δράσης όπως στις "Yes, Madam" (1985), "Police Story 3: Supercop" (1992) και "Holy Weapon" (1993). Ήταν υποψήφια για βραβείο BAFTA Καλύτερης Ηθοποιού για την ταινία "Crouching Tiger, Hidden Dragon".

Εμφανίστηκε σε αρκετές αγγλικές και κινέζικες ταινίες. Άλλες ταινίες της περιλαμβάνουν τις "Memoirs of a Geisha" (2005), "Reign of Assassins" (2010), "Crouching Tiger, Hidden Dragon: Sword of Destiny" (2016) και "The Lady" (2011). Το 2018 πρωταγωνίστησε στην ρομαντική κωμωδία-δράμα, "Crazy Rich Asians". Συμπρωταγωνίστησε επίσης στις ταινίες "Master Z: The Ip Man Legacy" (2018) και "Last Christmas" (2019).

Η ιστοσελίδα αξιολόγησης ταινιών Rotten Tomatoes την κατέταξε το 2008 στην πρώτη θέση στην λίστα με τις μεγαλύτερες ηρωίδες δράσης όλων των εποχών. Το 1997, επιλέχθηκε από το περιοδικό "People" ως μια από τους "50 Ομορφότερους Ανθρώπους στον Κόσμο" και το 2009 το ίδιο περιοδικό την έβαλε στην λίστα με τους "35 Όμορφους Ηθοποιούς Όλων των Εποχών".
Τζέιν Λιντς

Η Τζέιν Λιντς ("Jane Marie Lynch" ; 14 Ιουλίου 1960) είναι Αμερικανίδα ηθοποιός, κωμικός και συγγραφέας. Είναι περισσότερο γνωστή για τον πρωταγωνιστικό ρόλο της στο μιούζικαλ-κωμική σειρά του Fox "Glee" (2009-2015), που της χάρισε ένα Primetime Emmy Award. Απέκτησε αναγνωρισιμότητα για τους ρόλους της σε ταινίες mockumentary, όπως στα "Best in Show" (2000), "A Mighty Wind" (2003) και "For Your Consideration" (2006).

Η Λιντς είχε έναν γκεστ ρόλο στην κωμωδία του CBS "Two and a Half Men" (2004-2014), για την οποία έλαβε υποψηφιότητα για Primetime Emmy Award, στην δραματική σειρά "The L Word" (2005-2009), στην αστυνομική δραματική σειρά του CBS "Criminal Minds" (2006-2020), στην δραματική σειρά του CBS All Access "The Good Fight" (2017-2018) και στην κωμική σειρά του Prime Video "The Marvelous Mrs. Maisel" (2017-σήμερα), για την οποία έλαβε ένα Primetime Emmy Award. Από το 2013, ήταν οικοδέσποινα του τηλεπαιχνιδιού στο NBC "Hollywood Game Night", που της χάρισε δυο Primetime Emmy Awards.

Η Λιντς ειχε μικρότερους ρόλους σε αρκετές κωμωδίες, όπως στις "The 40-Year-Old Virgin" (2005), "Talladega Nights: The Ballad of Ricky Bobby" (2006), "Role Models" (2008), "Paul" (2011) και "The Three Stooges" (2012). Δάνεισε την φωνή της σε αρκετές ταινίες κινουμένων σχεδίων, μεταξύ των οποίων στις "Space Chimps" (2008), "Ice Age: Dawn of the Dinosaurs" (2009), "Shrek Forever After" (2010), "Rio" (2011), "Wreck-It Ralph" (2012) και "Ralph Breaks the Internet" (2018).

Το 2013, η Λιντς έλαβε το 2,505ο αστέριο στην Λεωφόρο της Δόξας του Χόλιγουντ στην κατηγορία της τηλεόρασης, που βρίσκεται στην Λεωφόρο του Χόλιγουντ αριθμός 6640. Μεταξύ μιας πληθώρας βραβείων, η Λιντς έχει λάβει πέντε Primetime Emmy Awards, δυο Screen Actors Guild Awards και μια Χρυσή Σφαίρα.
Alia Bhatt

Η Alia Bhatt (15 Μαρτίου 1993) είναι Βρετανίδα-Ινδή ηθοποιός του κινηματογράφου χίντι και τραγουδίστρια. Μια από τις πιο ακριβοπληρωμένες ηθοποιούς της Ινδίας το 2019, βραβεύτηκε μεταξύ άλλων με τέσσερα Filmfare Awards. Εμφανίζεται στην λίστα Celebrity 100 του περιοδικού "Forbes India" από το 2014 αλλά και στην λίστα 30 Under 30 του 2017 στο περιοδικό "Forbes Asia".

Είναι η κόρη του κινηματογραφιστή Mahesh Bhatt και της ηθοποιού Soni Razdan. Έκανε την πρώτη της εμφάνιση ως παιδί ηθοποιός στο θρίλερ "Sangharsh" (1999) ένω ο πρώτος πρωταγωνιστικός ρόλος της ήταν στην εφηβική δραματική ταινία "Student of the Year" (2012). Καθιερώθηκε με πρωταγωνιστικούς ρόλους σε αρκετές ταινίες της εταιρείας παραγωγής Dharma Productions, συμπεριλαμβανομένων των ρομαντικών ταινιών "2 States" (2014), "Humpty Sharma Ki Dulhania" (2014) και "Badrinath Ki Dulhania" (2017) ; και της δραματικής ταινίας "Dear Zindagi" (2016). Η Bhatt κέρδισε το Filmfare Critics Award Καλύτερης Ηθοποιού για τον ρόλο της ως θύμα απαγωγής στην δραματική ταινία "Highway" (2014) και τρία βραβεία Καλύτερης Ηθοποιού για τον ρόλο της ως μετανάστρια στην δραματική ταινια "Udta Punjab" (2016), ως κατάσκοπος στο θρίλερ "Raazi" (2018) και την σχέση ενός ανερχόμενου ράπερ στο μιούζικαλ-δράμα "Gully Boy" (2019).

Παράλληλα με την υποκριτική, η Bhatt κυκλοφορεί την δική της σειρά ρούχων και τσαντών καθώς και την εταιρεία παραγωγής Eternal Sunshine ενώ είναι και η ιδρύτρια της οικολογικής πρωτοβουλίας CoExist. Έχει ερμηνεύσει έξι από τα τραγούδια των ταινιών της, συμπεριλαμβανομένου του single "Samjhawan Unplugged" το 2014.

*
Κεντρικός Καθεδρικός Ναός των Ρωσικών Ενόπλων Δυνάμεων

Ο Κεντρικός Καθεδρικός Ναός των Ρωσικών Ενόπλων Δυνάμεων (γνωστός και ως Καθεδρικός Ναός της Αναστάσεως του Χριστού, ) είναι Πατριαρχικός καθεδρικός ναός προς τιμήν της Αναστάσεως του Χριστού, «αφιερωμένος στην 75η επέτειο της νίκης στον Μεγάλο Πατριωτικό Πόλεμο, καθώς και τα στρατιωτικά κατορθώματα του ρωσικού λαού σε όλους τους πολέμους», κτισμένος στο Πάρκο Πατριωτών στην περιφέρεια Οντιντσόφσκι, στην Όμπλαστ της Μόσχας. Ο καθεδρικός ναός είναι χτισμένος με δωρεές και κονδύλια από τη Μόσχα και την Όμπλαστ της Μόσχας. Μια έκθεση αφιερωμένη στην ιστορία του σχηματισμού του Ρωσικού κράτους και των ενόπλων δυνάμεών της μπορεί να βρεθεί στο σημείο.

Η κατασκευή του καθεδρικού ναού ολοκληρώθηκε στις 9 Μαΐου, ημέρα της νίκης, αφιερώθηκε στις 14 Ιουνίου και άνοιξε στις 22 Ιουνίου του 2020, την Ημέρα Μνήμης και Θρήνου ().
Άννα Σοφία Ρομπ

Η Άννα Σοφία Ρομπ (8 Δεκεμβρίου 1993) είναι Αμερικανίδα ηθοποιός. Ξεκίνησε ως παιδί ηθοποιός στην τηλεόραση, κάνοντας την πρώτη της εμφάνιση στον ομώνυμο ρόλο στην ταινία "Samantha: An American Girl Holiday" (2004). Έκανε την πρώτη της εμφάνιση στον κινηματογράφο στην ταινία "Because of Winn-Dixie" (2005) και ακολούθησε ένας ρόλος στην ταινία του Τιμ Μπάρτον "Ο Τσάρλι και το Εργοστάσιο Σοκολάτας" (2005). Η ερμηνεία της στην ταινία "Bridge to Terabithia" (2007) τής χάρισε αναγνώριση και θετικά σχόλια αλλά και δυο Young Artist Awards. Άλλες συμμετοχές της σε ταινίες είναι οι : "Race to Witch Mountain" (2009), "Soul Surfer" (2011) και "The Way, Way Back" (2013). Έλαβε ευρύτερη αναγνωρισιμότητα και θετικά σχόλια μετά τον πρωταγωνιστικό της ρόλο ως Κάρι Μπράντσο στην σειρά "The Carrie Diaries" (2013-2014). Το 2019, συμμετείχε στην μίνι σειρά "The Act".

*
Collegium Maius

Το Collegium Maius (λατινικά για το «Σπουδαίο Κολέγιο»), το οποίο βρίσκεται στην Παλιά Πόλη της Κρακοβίας στην Πολωνία, είναι το παλαιότερο κτίριο του Γιαγκελόνιου Πανεπιστημίου (και ένα από τα παλαιότερα της Κρακοβίας), που χρονολογείται από τον 14ο αιώνα. Βρίσκεται στη γωνία των "ulica Jagiellońska" (οδός Γιαγκελόνσκα) και "ulica Świętej Anny" (οδός Αγίας Άννας) κοντά στην κεντρική πλατεία του ιστορικού κέντρου της πόλης. Το Collegium Maius είναι η τοποθεσία του Μουσείου του Γιαγκελόνιου Πανεπιστημίου (πολωνικά: "Muzeum Uniwersytetu Jagiellońskiego"), ένα εγγεγραμμένο μουσείο που ιδρύθηκε με πρωτοβουλία του καθηγητή Κάρολ Έστραϊχερ του νεότερου μετά από σχολαστικές αποκαταστάσεις που διήρκεσαν από το 1949 έως το 1964, επαναφέροντας το οικοδόμημα στην αρχική του εμφάνιση πριν από το 1840.
Μίνα Σουβάρι

Η Μίνα Σουβάρι ("Mena Alexandra Suvari" ; 13 Φεβρουαρίου 1979) είναι Αμερικανίδα ηθοποιός, μοντέλο και σχεδιάστρια μόδας. Ξεκίνησε την καριέρα της ως μοντέλο και με γκεστ εμφανίσεις σε τηλεοπτικές σειρές ενώ έκανε την πρώτη της εμφάνιση στον κινηματογράφο στην δραματική ταινία "Nowhere" (1997).

Η Σουβάρι απέκτησε αναγνωρισιμότητα μετά την συμμετοχή της στις ταινίες "American Beauty" (1999), για την οποία έλαβε υποψηφιότητα για βραβείο BAFTA Καλύτερου Β' Γυναικείου Ρόλου, και στις τρεις ταινίες "American Pie" (1999-2001, 2012). Συμμετείχε επίσης στις ταινίες "Slums of Beverly Hills" (1998), "Loser" (2000), "Sugar & Spice" (2001), "Rumor Has It" (2005), "Stuck" (2007) και "You May Not Kiss the Bride" (2010).

Η Σουβάρι συμμετείχε ως γκεστ στην τέταρτη σεζόν της δραματικής σειράς του HBO "Six Feet Under" (2004), που της χάρισε υποψηφιότητα για Screen Actors Guild Award Καλύτερης Ερμηνείας σε Δραματική Σιερά και στην δεύτερη σεζόν του "Chicago Fire" (2013). Συμμετείχε επίσης στην σειρά "American Horror Story: Murder House" και στην συνέχεια αυτής, "American Horror Story: Apocalypse", ενώ πρωταγωνίστησε στο όγδοο επεισόδιο της σειράς "South of Hell" (2015).

Η Σουβάρι υπήρξε μοντέλο για τα κοσμήματα της Lancôme και της Lancôme Paris Adaptîve, υποστηρίκτρια και ακτιβίστρια στις ΜΚΟ Starlight Children's Foundation και African Medical and Research Foundation.

*
Ρόουζ Μπερν

Η Ρόουζ Μπερν ("Mary Rose Byrne" ; 24 Ιουλίου 1979) είναι Αυστραλή ηθοποιός. Έκανε την πρώτη της εμφάνιση στην τηλεόραση στην ταινία "Dallas Doll" (1994) και συνέχισε να συμμετέχει στην τηλεόραση και τον κινηματογράφο της Αυστραλίας καθ'όλη την διάρκεια της δεκαετίας του 1990. Έλαβε τον πρώτο πρωταγωνιστικό ρόλο στην ταινία "The Goddess of 1967" (2000), που της χάρισε το βραβείο Volpi Cup Καλύτερης Ηθοποιού και έκανε την μετάβασή της στο Χόλιγουντ με έναν μικρό ρόλο στην ταινία "Star Wars: Episode II – Attack of the Clones" (2002). Ακολούθησαν μεγαλύτεροι ρόλοι στις ταινίες "Τροία" (2004), "28 Weeks Later" (2007) και "Knowing" (2009). Η Μπερν εμφανίστηκε και στα 59 επεισόδια του δικαστικού θρίλερ "Damages" (2007-2012), που της χάρισε δυο υποψηφιότητες για Χρυσή Σφαίρα και δυο υποψηφιότητες για βραβείο Έμμυ. Οι ταινίες "Get Him to the Greek" (2010) και "Bridesmaids" (2011) την καθιέρωσε ως κωμική ηθοποιό, παράλληλα με τις δραματικές ταινίες και τα θρίλερ στα οποία συνεχίζει να εμφανίζεται.
ΠΣΦ Κέμνιτς

Η ΠΣΦ Κέμνιτς ("Chemnitzer Polizeisportverein eV", κοινά γνωστή ως " Chemnitzer PSV") είναι ένα γερμανικό αθλητικό σωματείο στο Κέμνιτς της Γερμανίας. Ιδρύθηκε το 1920 ως "PSV Chemnitz", με το σημερινό σύλλογο να θεωρείται ως νόμιμος διάδοχός του. Με σχεδόν 1.140 μέλη, είναι ο τρίτος μεγαλύτερος αθλητικός σύλλογος στην πόλη. 22 διαφορετικά αθλήματα καλλιεργούνται στο σωματείο.
Νατάσα Ρίτσαρντσον

Η Νατάσα Ρίτσαρντσον ("Natasha Jane Richardson" ; 11 Μαΐου 1963 - 18 Μαρτίου 2009) ήταν Αγγλίδα ηθοποιός του κινηματογράφου και του θεάτρου. Ήταν η κόρη της ηθοποιού Vanessa Redgrave και του σκηνοθέτη/παραγωγού Tony Richardson και εγγονή του Michael Redgrave και της Rachel Kempson.

Στην αρχή της καριέρας της συμμετείχε στην ταινία "Gothic" (1986) και στην βιογραφική ταινία, σε σκηνοθεσία Paul Schrader, "Anna Christie" (1988). Εμφανίστηκε επίσης στις ταινίες "The Handmaid's Tale" (1990), "Nell" (1994), "The Parent Trap" (1998), "Maid in Manhattan" (2002) και "The White Countess" (2005).

Κέρδισε το βραβείο Τόνι Καλύτερης Ερμηνείας από Πρωταγωνίστρια σε Μιούζικαλ, το Drama Desk Award Καλύτερης Ηθοποιού σε Μιούζικαλ και το Outer Critics Circle Award για την συμμετοχή της στην αναβίωση "Cabaret" στο Μπρόντγουεϊ το 1988.

Η Ρίτσαρντσον πέθανε στις 18 Μαρτίου 2009 από αιμάτωμα μετά από ένα χτύπημα στο κεφάλι καθώς έκανε σκι στο Κεμπέκ.
Βουλγαρική μαφία

Η Βουλγαρική μαφία (Βουλγαρικά: мутри) αναφέρεται στις συμμορίες του οργανωμένου εγκλήματος που προέρχονται από τη Βουλγαρία.
Πέγκι Λι

Η Norma Deloris Egstrom (26 Μαΐου 1920 - 21 Ιανουαρίου 2002), γνωστή επαγγελματικά ως Πέγκι Λι, ήταν Αμερικανίδα τραγουδίστρια της τζαζ, στιχουργός, συνθέτης και ηθοποιός με μια καριέρα που εκτείνεται σε επτά δεκαετίες. Από την αρχή της καριέρας της σε ένα τοπικό ραδιόφωνο μέχρι να τραγουδά επαγγελματικά με το συγκρότημα του Benny Goodman, η Λι δημιούργησε μια sophisticated persona, γράφοντας μουσική για ταινίες, συμμετέχοντας σε ταινίες και ηχογραφόντας δίσκους όπου συνδύαζε την ποίηση με την μουσική.

Η Λι ηχογράφησε πάνω από 1,100 τραγούδια και συνέθεσε πάνω από 270 τραγούδια.

* Peggy Lee Interview NAMM Oral History Library (1994)